ทำไม IoT Blockchain ถึงเป็นอนาคต ของชีวิตคนเมือง
รู้หรือไม่ ? ในวันนี้ทั่วโลกมีอุปกรณ์ Internet of Things (IoT) หรืออุปกรณ์อิเล็กทรอนิกส์ ที่สามารถเชื่อมโยงส่งข้อมูลถึงกัน และสั่งการได้ด้วยอินเทอร์เน็ต มากกว่า 7,000 ล้านชิ้น และด้วยความก้าวหน้าของโลกเทคโนโลยี มีการคาดการณ์กันว่า ภายในปี 2030 จำนวนอุปกรณ์ IoT ทั่วโลก จะเพิ่มขึ้นมากกว่า 25,000 ล้านชิ้น 
26 เม.ย. 2565

ทำไม IoT Blockchain ถึงเป็นอนาคต ของชีวิตคนเมือง
สวิฟท์ ไดนามิคส์ x ลงทุนแมน
รู้หรือไม่ ? ในวันนี้ทั่วโลกมีอุปกรณ์ Internet of Things (IoT) หรืออุปกรณ์อิเล็กทรอนิกส์ ที่สามารถเชื่อมโยงส่งข้อมูลถึงกัน และสั่งการได้ด้วยอินเทอร์เน็ต มากกว่า 7,000 ล้านชิ้น
และด้วยความก้าวหน้าของโลกเทคโนโลยี มีการคาดการณ์กันว่า ภายในปี 2030 จำนวนอุปกรณ์ IoT ทั่วโลก จะเพิ่มขึ้นมากกว่า 25,000 ล้านชิ้น
และอีกหนึ่งเทคโนโลยีที่กำลังก้าวขึ้นมามีบทบาทมากขึ้นเรื่อย ๆ ในหลายวงการ
รวมถึงช่วยยกระดับวงการ IoT นั่นก็คือ เทคโนโลยี “บล็อกเชน”
แล้วทำไม “IoT Blockchain” ถึงเป็นอนาคต ของชีวิตคนเมือง ?
ลงทุนแมนจะเล่าให้ฟัง
บล็อกเชน คือ เทคโนโลยีการประมวลผล และจัดเก็บข้อมูลแบบกระจายศูนย์
กระจายศูนย์ที่ว่านี้ อธิบายให้เห็นภาพง่าย ๆ ก็คือว่า
ถ้านาย A โอนเงินให้ นาย B จะเกิดข้อมูลชุดหนึ่งเรียกว่า Block 
และเมื่อนาย B โอนให้นาย C ก็จะเกิดอีก Block 
โดยที่ Block ทั้งสองจะเชื่อมถึงกัน และจะเชื่อมต่อกันไปเรื่อย ๆ เมื่อมีการโอนข้อมูลต่อไป
ซึ่งข้อมูลที่เชื่อมต่อกันเป็น Chain นี้ มีข้อดีคือสามารถตรวจสอบกลับไปยังต้นทางได้ว่า ข้อมูลที่โอนมานั้นมีอยู่จริงและถูกต้อง
และจุดเด่นของระบบการทำงานแบบนี้ก็คือ ความโปร่งใส และความปลอดภัยของการใช้ข้อมูล นั่นเอง
หลายคนอาจจะคุ้นเคยกับเทคโนโลยีบล็อกเชน ที่ใช้ในแวดวงการเงิน
เช่น การทำธุรกรรมการเงินแบบไร้ตัวกลาง อย่างการทำธุรกรรมการเงินด้วยสกุลเงินดิจิทัล หรือคริปโทเคอร์เรนซี
แต่รู้หรือไม่ว่า นอกจากบล็อกเชนจะเข้ามาปฏิวัติโลกการเงินแล้ว 
เทคโนโลยีนี้ ยังสามารถยกระดับวงการอื่น รวมถึงวงการ “IoT”
โดย “สวิฟท์ ไดนามิคส์” ที่เป็นผู้เชี่ยวชาญด้าน IoT ในไทย ก็กำลังเอาเทคโนโลยีบล็อกเชนมายกระดับแพลตฟอร์มของตัวเอง ให้เป็น “IoT Blockchain”
สวิฟท์ ไดนามิคส์ ซึ่งมี คุณนที สิงหพุทธางกูร และ คุณนิกม์ เจริญสวัสดิ์ เป็นผู้ก่อตั้ง 
คือผู้พัฒนา “Sentenance”
แพลตฟอร์มบริหารจัดการอุปกรณ์ IoT ที่มีลูกค้าเป็นบริษัทขนาดใหญ่ในไทยมากกว่า 100 บริษัท 
มีอุปกรณ์ IoT อยู่ในระบบมากกว่า 10,000 ชิ้น
เรียกได้ว่า เป็นผู้เชี่ยวชาญด้าน IoT ในไทย ที่ได้รับความไว้วางใจจากบริษัทใหญ่มากมาย
ที่น่าสนใจคือ สวิฟท์ ไดนามิคส์ กำลังเตรียมยกระดับแพลตฟอร์ม Sentenance IoT ให้เป็นเครือข่าย “IoT Blockchain Infrastructure” แห่งแรกของประเทศไทย
โดยใช้ชื่อแพลตฟอร์มว่า “IoTx”
IoTx เป็นแพลตฟอร์มที่ถูกออกแบบให้เป็นระบบปิด 
มีการจัดการข้อมูลแบบกระจายศูนย์ด้วยเทคโนโลยีบล็อกเชน และมีการควบคุมและบริหารจัดการการเข้าถึงข้อมูลขั้นสูง
ด้วยเทคโนโลยีแบบนี้ จะทำให้ข้อมูลจากอุปกรณ์ IoT ที่ใช้งานกับแพลตฟอร์ม Sentenance IoT ถูกประมวลผลโดย IoTx Blockchain เพื่อเพิ่มความปลอดภัย และสามารถตรวจสอบความถูกต้องของข้อมูลได้แบบเรียลไทม์
ที่สำคัญคือ IoTx Blockchain สามารถใช้จัดการข้อมูลจากอุปกรณ์ IoT ได้ทุกรูปแบบ
เริ่มจากที่เราใช้กันในชีวิตประจำวัน เช่น กล้อง CCTV, Digital Door Lock และอื่น ๆ 
อีกทั้งยังครอบคลุมไปถึงอุปกรณ์ IoT ในภาคอุตสาหกรรมทุกประเภทธุรกิจ โดยเฉพาะอย่างยิ่งใน Smart Cities
หรือแม้แต่ในอุตสาหกรรมการแพทย์ ก็สามารถใช้บริหารการจัดเก็บข้อมูลอุณหภูมิ ความชื้น การเคลื่อนย้ายตำแหน่ง และข้อมูลอื่น ๆ ของยาหรือวัคซีนได้อย่างแม่นยำ
IoTx Blockchain สามารถใช้งานได้ทั้งระดับองค์กร และบุคคลทั่วไป
โดย สวิฟท์ ไดนามิคส์ ตั้งเป้าที่จะพัฒนา IoTx ให้เป็น IoT Blockchain ที่มีผู้ใช้งานครอบคลุมในภูมิภาคเอเชียตะวันออกเฉียงใต้ ภายในปี 2025
มาถึงตรงนี้ ก็สรุปได้ว่า IoT Blockchain เป็นอีกหนึ่งเทคโนโลยีที่กำลังจะเป็นอนาคตของชีวิตคนเมือง
และ “IoTx” ซึ่งเป็น IoT Blockchain ที่ใช้งานร่วมกับแพลตฟอร์ม Sentenance IoT ของ สวิฟท์ ไดนามิคส์ 
จะช่วยยกระดับความปลอดภัย และความน่าเชื่อถือของการจัดการข้อมูลได้ในระดับสูงสุด นั่นเอง..
References
-
-
-
-